arnastofnun/IGC-2024 huggingface dataset:
S-676/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 21. nóvember 2017, á hendur E-kk-þgf H-kk-þgf, kt. 000000-0000, Þorláksgeisla 21, Reykjavík, fyrir umferðarlagabrot í Reykjavík á árinu 2017 með því að hafa að kvöldi laugardagsins 20. maí 2017 ekið bifreiðinni SD-011 sviptur ökurétti, um Skeifuna við Dominos uns aksturinn var stöðvaður skömmu síðar.

Telst þetta varða við 1. mgr. 48. gr., sbr. 1. mgr. 100. gr., umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er háttsemin réttilega heimfærð til refsiákvæða í ákæru.

Ákærði er fæddur í febrúar 1965. Samkvæmt framlögðu sakavottorði, dagsettu 14. nóvember 2017, hefur hann í tvígang áður verið fundinn sekur um brot gegn 1. mgr. 48. gr. umferðarlaga nr. 50/1987. Í bæði skiptin gekkst hann undir sektarrefsingu með lögreglustjórasátt annars vegar 21. apríl 2016 og hins vegar 30. mars 2017.

Með hliðsjón af framangreindu og dómvenju þykir refsing ákærða hæfilega ákveðin fangelsi í 30 daga.

Engan sakarkostnað leiddi af meðferð málsins.

Af hálfu ákæruvaldsins flutti málið A-kvk-nf L-kvk-nf G-kvk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, E-kk-nf H-kk-nf, sæti fangelsi í 30 daga.

L-kvk-nf R-kvk-nf S-kvk-nf
S-73/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 31. janúar 2017, á hendur Ó-kk-þgf G-kk-þgf R-kk-þgf, kt. 000000-0000, Suðurhólum 18, Reykjavík, fyrir umferðarlagabrot, með því að hafa föstudaginn 23. september 2016 ekið bifreiðinni PA 290 sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 0,9 ng/ml) norður Skeiðavog í Reykjavík, uns lögregla stöðvaði aksturinn skömmu síðar á móts við hús nr. 33 við Sólheima.

Telst brot þetta varða við 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987 með áorðnum breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í desember 1985. Samkvæmt framlögðu sakavottorði, dagsettu 24. janúar 2017, hefur ákærði þrisvar sinnum verið fundinn sekur um að aka undir áhrifum fíkniefna, síðast með dómi Héraðsdóms Austurlands, uppkveðnum 4. júní 2013.

Með hliðsjón af framangreindu, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 60 daga.

Með vísan til lagaákvæða í ákæru, einkum 3. mgr. 101. gr. umferðarlaga nr. 50/1987, er ævilöng svipting ökuréttar ákærða áréttuð.

Ákærði greiði málsvarnarþóknun skipaðs verjanda síns, Þ-kk-ef Þ-kk-ef hdl., 105.400 krónur, að meðtöldum virðisaukaskatti, og 76.971 krónur í annan sakarkostnað.

Af hálfu ákæruvaldsins flutti málið S-kvk-nf I-kvk-nf G-kvk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, Ó-kk-nf G-kk-nf R-kk-nf, sæti fangelsi í 60 daga.

Áréttuð er ævilöng svipting ökuréttar ákærða.

Ákærði greiði málsvarnarþóknun skipaðs verjanda síns, Þ-kk-ef Þ-kk-ef hdl., 105.400 krónur og 76.971 krónur í annan sakarkostnað.

L-kvk-nf R-kvk-nf S-kvk-nf
S-7/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu, 10. janúar 2017, á hendur G-kk-þgf H-kk-þgf H-kk-þgf, kt. 000000-0000, Logafold 149, Reykjavík, fyrir þjófnað, með því að hafa, aðfaranótt sunnudagsins 26. október 2014, á athafnasvæði Skeljungs við Dugguvog 2 í Reykjavík, farið inn í gám í eigu Skeljungs og stolið þaðan 10 vörubíladekkjum og 4 jeppadekkjum, allt að óþekktu verðmæti.

Telst brot þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er háttsemin réttilega heimfærð til refsiákvæðis í ákæru.

Ákærði er fæddur í nóvember 1980. Samkvæmt framlögðu sakavottorði, dagsettu 3. janúar 2017, hefur hann ekki áður gerst sekur um refsivert brot. Við ákvörðun refsingar er litið til þess að ákærði hefur gengist greiðlega við brotum sínum á öllum stigum málsins.

Með hliðsjón af sakarefni þessa máls þykir refsing ákærða hæfilega ákveðin fangelsi í 30 daga en fresta skal fullnustu refsingarinnar og falli hún niður að liðnum tveimur árum, frá uppkvaðningu dóms þessa að telja, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði málsvarnarþóknun skipaðs verjanda síns, S-kk-ef S-kk-ef hdl., 122.760 krónur, að meðtöldum virðisaukaskatti.

Engan sakarkostnað leiddi af meðferð málsins.

Af hálfu ákæruvaldsins flutti málið K-kvk-nf Ó-kvk-nf E-kvk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, G-kk-nf H-kk-nf H-kk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði greiði málsvarnarþóknun skipaðs verjanda síns, S-kk-ef S-kk-ef hdl., 122.760 krónur.

L-kvk-nf R-kvk-nf S-kvk-nf
S-85/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 7. febrúar 2017, á hendur F-kk-þgf F-kk-þgf K-kk-þgf, kt. 000000-0000, Ásvallagötu 29, Reykjavík, fyrir eftirtalin þjófnaðar-brot framin í Reykjavík á árinu 2016:

1. Fimmtudaginn 25. ágúst í verslun vínbúðarinnar við Skeifuna 5, stolið áfengisflösku að verðmæti kr. 7.799.

2. Miðvikudaginn 26. september í verslun vínbúðarinnar við Skútuvog 2, stolið áfengisflösku að verðmæti kr. 4.999.

3. Laugardaginn 1. október í verslun vínbúðarinnar við Stuðlaháls 2, stolið áfengisflösku að verðmæti kr. 3.899.

Teljast brot þessi varða við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í júlí 1980. Samkvæmt framlögðu sakavottorði, dagsettu 31. janúar 2017, hefur hann áður verið fundinn sekur um auðgunarbrot, á árinu 2014. Sakaferill hans hefur að öðru leyti ekki þýðingu við refsiákvörðun í málinu.

Með hliðsjón af sakarefni þessa máls þykir refsing ákærða hæfilega ákveðin fangelsi í 60 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Engan sakarkostnað leiddi af málinu.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, F-kk-nf F-kk-nf K-kk-nf, sæti fangelsi í 60 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

L-kvk-nf R-kvk-nf S-kvk-nf
S-89/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 7. febrúar 2017, á hendur O-kk-þgf H-kk-þgf, kt. 000000-0000, Kleppsvegi 54, Reykjavík, fyrir þjófnað með því að hafa þriðjudaginn 9. ágúst 2016 í verslun Bónus, Kjörgarði, Laugavegi 59, Reykjavík, stolið matvöru samtals að verðmæti 41.989 kr.

Telst brot þetta varða við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæðis í ákæru.

Ákærði er fæddur í júlí 1966. Hann á að baki nokkurn sakaferil og hefur ítrekað verið fundinn sekur um auðgunarbrot. Ákærða var með dómi 3. apríl 2012 gert að sæta fangelsi í 60 daga fyrir brot gegn umferðarlögum og almennum hegningarlögum. Þá var ákærði dæmdur í 30 daga fangelsi með dómi 14. mars 2013 fyrir þjófnaðarbrot en um var að ræða hegningarauka við dóminn 3. apríl 2012. Með dómi 27. október 2014 var ákærði sakfelldur fyrir auðgunarbrot og gert að sæta fangelsi í 60 daga. Loks var ákærða með dómi 7. mars 2016 gert að sæta fangelsi í 90 daga fyrir gripdeildarbrot.

Ákærða var veitt reynslulausn 5. apríl 2016 á 120 daga eftirstöðvum refsingar samkvæmt fjórum fyrrnefndum dómum, uppkveðnum 3. apríl 2012, 14. mars 2013, 27. október 2014 og 7. mars 2016. Með broti því sem ákærði er nú sakfelldur fyrir rauf hann skilyrði reynslulausnar sem honum var veitt sem fyrr segir og verður hún dæmd upp og refsing ákærða ákveðin í einu lagi samkvæmt 1. mgr. 82. gr. laga nr. 15/2016 um fullnustu refsinga, sbr. 60. gr. og 1. mgr. 77. gr. almennra hegningarlaga nr. 19/1940. Samkvæmt þessu og að sakaferli ákærða virtum þykir refsing hans hæfilega ákveðin fangelsi í sex mánuði. Ekki þykja efni til að skilorðsbinda refsinguna.

Engan sakarkostnað leiddi af málinu.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, O-kk-nf H-kk-nf, sæti fangelsi í sex mánuði.

L-kvk-nf R-kvk-nf S-kvk-nf
S-919/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 22. nóvember 2016, á hendur A-kvk-þgf Ó-kvk-þgf, kennitala 000000-0000, Berjarima 4, Reykjavík, fyrir eftirtalin brot:

1. Umferðarlagabrot með því að hafa, fimmtudaginn 21. júlí 2016, ekið bifreiðinni NK-228 svipt ökurétti og undir áhrifum áfengis (í blóði mældist vínandamagn 0,51‰) um Hlíðarenda í Reykjavík, við Valsheimilið, þar sem lögregla stöðvaði aksturinn.

Teljast brot þessi varða við 1., sbr. 2. mgr. 45. gr. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

2. Þjófnað með því að hafa, þriðjudaginn 26. júlí 2016, í verslun Fjarðarkaupa, Hólshrauni 1 í Hafnarfirði, stolið vörum að verðmæti samtals 7.875 krónur.

Telst brot þetta varða við 244. gr. almennra hegningarlaga nr. 19/1940.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar, samkvæmt 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Verjandi ákærðu krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í apríl 1979. Samkvæmt framlögðu sakavottorði, dagsettu 15. nóvember 2016, á ákærða að baki nokkurn sakaferil. Er ákærða nú í áttunda sinn fundin sek um að aka undir áhrifum áfengis og í sjöunda sinn fundin sek um að aka svipt ökurétti. Með hliðsjón af sakarefni þessa máls og ákvæðum 77. gr. almennra hegningarlaga nr. 19/1940 og í samræmi við dómvenju, þykir refsing ákærðu hæfilega ákveðin fangelsi í níu mánuði.

Með vísan til lagaákvæða í ákæru er áréttuð ævilöng svipting ökuréttar ákærðu, frá uppkvaðningu dóms þessa að telja.

Ákærða greiði málsvarnarþóknun skipaðs verjanda síns, I-kvk-ef L-kvk-ef B-kvk-ef hdl., 178.560 krónur, að meðtöldum virðisaukaskatti, og 24.255 krónur í annan sakarkostnað.

Af hálfu ákæruvaldsins flutti málið E-kk-nf S-kk-nf fulltrúi.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, A-kvk-nf Ó-kvk-nf, sæti fangelsi í níu mánuði.

Ákærða er svipt ökurétti ævilangt, frá uppkvaðningu dóms þessa að telja.

Ákærða greiði málsvarnarþóknun skipaðs verjanda síns, I-kvk-ef L-kvk-ef B-kvk-ef hdl., 178.560 krónur og 24.255 krónur í annan sakarkostnað.

V-kvk-nf S-kvk-nf
S-949/2016

Mál þetta sem dómtekið er í dag var höfðað með ákæru útgefinni af lögreglustjóranum á höfuðborgarsvæðinu dags. 13. desember 2016 á hendur "S-kvk-þgf L-kvk-þgf Þ-kvk-þgf, [...] Barmahlíð 35, Reykjavík, fyrir eftirtalin hegningarlagabrot framin í Reykjavík:

I.

Fyrir eignaspjöll, með því að hafa, aðfaranótt þriðjudagsins 14. apríl 2015, skemmt sex rúður á útibúi Arion-banka við Borgartún 18 með því að kastað steini í þær og brotið rúðu á húsnæði að Þórunnartúni 2 að áætluðu verðmæti kr. 95.000 með því að kasta steini í rúðuna.

(Mál nr. 007-2015-20126)

Teljast brot þessi varða við 1. mgr. og 2. mgr. 257. gr. almennra hegningarlaga nr. 19/1940.

II.

Fyrir þjófnað, með því að hafa, þriðjudaginn 22. september 2016 í verslun Hagkaups í Kringlunni 4-12, stolið vínylplötu að verðmæti kr. 3.899.

(Mál nr. 007-2016-55975)

Telst brot þetta varða við 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.

Ákærðu var birt fyrirkall sem hafði að geyma viðvörun samkvæmt 1. mgr. 161. gr. laga um meðferð sakamála nr. 88/2008. Þrátt fyrir þetta sótti ákærða ekki þing og ekki var kunnugt um að hún væri forfölluð. Málið verður því dæmt á grundvelli framlagðra gagna og samkvæmt þeim hefur verið færð fram næg sönnun fyrir sekt ákærðu. Hún verður því sakfelld samkvæmt ákærunni, en brot hennar er þar rétt fært til refsiákvæðis.

Ákærða er fædd í desember 1993. Sakaferill hennar hefur ekki áhrif á refsingu. Með hliðsjón af brotum ákærðu er refsing hennar hæfilega ákveðin fangelsi í 60 daga, sem rétt þykir að skilorðsbinda svo sem í dómsorði greinir.

Af hálfu ákæruvaldsins flutti málið K-kvk-nf Ó-kvk-nf E-kvk-nf aðstoðarsaksóknari.

S-kk-nf S-kk-nf héraðsdómari kveður upp þennan dóm.

D ó m s o r ð :

Ákærða, S-kvk-nf L-kvk-nf Þ-kvk-nf, sæti fangelsi í 60 daga, en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærða almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

S-kk-nf S-kk-nf.
S-957/2016

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dags. 20. desember 2016, á hendur:

„E-kk-þgf L-kk-þgf J-kk-þgf, kt. 000000-0000,

[...], Reykjavík,

fyrir eftirtalin umferðarlagabrot, með því að hafa:

1. Mánudaginn [...] 2016 ekið bifreiðinni [...] án gildra ökuréttinda og undir áhrifum áfengis (í blóði mældist vínandamagn 1,78 ‰) um Krísuvíkurveg í Hafnarfirði, við Kleifarvatn, þar sem lögregla hafði afskipti af ákærða.

M: 007-2016-35448

2. Þriðjudaginn [...] 2016 ekið bifreiðinni [...] án gildra ökuréttinda og undir áhrifum áfengis (í blóði mældist vínandamagn 2,61 ‰) vestur Suðurlandsveg í Reykjavík, við Breiðholtsbraut, þar sem lögregla stöðvaði aksturinn og að hafa ekið bifreiðinni umrætt sinn án lögboðinnar vátryggingar.

M: 007-2016-46053

3. Miðvikudaginn [...] 2016 ekið bifreiðinni [...] án gildra ökuréttinda og undir áhrifum áfengis (í blóði mældist vínandamagn 2,06 ‰) um [...] í Kópavogi, til móts við [...], þar sem lögregla stöðvaði aksturinn.

M: 007-2016-49634

Teljast brot í öllum liðum varða við 1., sbr. 3. mgr. 45. gr. og 1. mgr. 48. gr. og brot í lið 2 einnig við 1. mgr. 93. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.“

Ákærða var birt fyrirkall sem hafði að geyma viðvörun samkvæmt 1. mgr. 161. gr. laga um meðferð sakamála nr. 88/2008. Þrátt fyrir þetta sótti ákærði ekki þing og ekki var kunnugt um að hann væri forfallaður. Málið verður því dæmt á grundvelli framlagðra gagna og samkvæmt þeim hefur verið færð fram sönnun fyrir sekt ákærða. Hann verður því sakfelldur samkvæmt ákærunni, en brot hans eru þar rétt færð til refsiákvæða.

Brot ákærða nú eru ítrekuð öðru sinni en hann hefur tvívegis áður sætt refsingu fyrir ölvunarakstur. Í samræmi við dómvenju og með vísan til ákvæða 77. gr. almennra hegningarlaga nr. 19/1940 er refsing ákærða ákveðin 60 daga fangelsi.

Ákærði er sviptur ökurétti ævilangt í samræmi við tilvitnuð lagaákvæði í ákæru, frá birtingu dómsins að telja.

Ákærði greiði 97.020 krónur í annan sakarkostnað.

S-kvk-nf H-kvk-nf héraðsdómari kveður upp dóm þennan.

D ó m s o r ð :

Ákærði, E-kk-nf L-kk-nf J-kk-nf, sæti fangelsi í 60 daga.

Ákærði er sviptur ökurétti ævilangt frá birtingu dómsins að telja.

Ákærði greiði 97.020 krónur í sakarkostnað.

S-kvk-nf H-kvk-nf (sign.)
S-965/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 20. desember 2016, á hendur S-kk-þgf J-kk-þgf, kt. 000000-0000, Garðhúsum 4, Reykjavík, fyrir umferðarlagabrot, með því að hafa aðfaranótt sunnudagsins 18. september 2016 ekið bifreiðinni NZ-204, sviptur ökuréttindum og undir áhrifum áfengis (alkóhól í blóði mældist 0,82‰), vestur Reykjanesbraut við Kauptún í Garðabæ, þar sem lögregla stöðvaði aksturinn.

Telst þetta varða við 1., sbr. 2. mgr. 45. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar, greiðslu alls sakarkostnaðar og sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og háttsemin réttilega heimfærð til refsiákvæða í ákæru.

Ákærði er fæddur í júní 1989 og er hann í máli þessu sakfelldur fyrir að aka undir áhrifum áfengis og sviptur ökurétti. Með dómi Héraðsdóms Reykjavíkur, uppkveðnum 28. september 2016, var ákærða gert að sæta fangelsi í 30 daga. Í dóminum kemur fram að ákærði hafi þá í þriðja sinn verið fundinn sekur um að aka bifreið sviptur ökurétti. Þau brot sem ákærði er nú sakfelldur fyrir voru framið 18. september 2016, áður en fyrrgreindur dómur féll og verður ákærði því dæmdur hegningarauki í samræmi við 78. gr. almennra hegningarlaga nr. 19/1940. Refsing ákærða verður ákvörðuð með hliðsjón af 77. gr. laga nr. 19/1940. Við ákvörðun refsingar er við það miðað að ákærði hafi nú í fjórða sinn verið fundinn sekur um að aka undir áhrifum áfengis og í þriðja sinn sviptur ökurétti.

Með hliðsjón af dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 60 daga.

Enn fremur er áréttuð ævilöng svipting ökuréttar.

Ákærði greiði 24.255 krónur í sakarkostnað.

Af hálfu ákæruvaldsins flutti málið A-kvk-nf L-kvk-nf G-kvk-nf aðstoðar-saksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-kk-nf J-kk-nf, sæti fangelsi í 60 daga.

Áréttuð er ævilöng svipting ökuréttar ákærða.

Ákærði greiði 24.255 krónur í sakarkostnað.

L-kvk-nf R-kvk-nf S-kvk-nf
S-969/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 20. desember 2016, á hendur V-kk-þgf V-kk-þgf K-kk-þgf, kt. 000000-0000, Lynghálsi 10, Reykjavík, fyrir umferðarlagabrot, með því að hafa sunnudaginn 2. október 2016 ekið bifreiðinni TI-401, sviptur ökuréttindum og ófær um að stjórna henni örugglega vegna áhrifa ávana og fíkniefna (í blóði mældist tetrahýdrókannabínól 2,9 ng/ml) austur Bústaðaveg í Reykjavík, þar sem lögregla stöðvaði aksturinn.

Telst þetta varða við 1., sbr. 2. mgr. 45. gr. a, og 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar, greiðslu alls sakarkostnaðar og sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er háttsemin réttilega heimfærð til refsiákvæða í ákæru.

Ákærði er fæddur í nóvember 1992. Með dómi Héraðsdóms Reykjavíkur, uppkveðnum 3. október 2016, var ákærða gert að sæta fangelsi í 30 daga fyrir umferðar- og lögreglulagabrot. Þau brot sem ákærði er sakfelldur fyrir í þessu máli voru framin fyrir uppkvaðningu framangreinds dóms og verður ákærða því dæmdur hegningarauki nú í samræmi við 78. gr. almennra hegningarlaga nr. 19/1940, sbr. og 77. gr. sömu laga. Í samræmi við framlagt sakavottorð, dagsett 13. desember 2016, er við ákvörðun refsingar miðað við að ákærði sé nú í þriðja sinn fundinn sekur um að aka undir áhrifum ávana- og fíkniefna og í þriðja sinn fundinn sekur um að aka sviptur ökurétti.

Að því virtu og með vísan til dómvenju þykir refsing ákærða hæfilega ákveðin fangelsi í 15 daga.

Með vísan til lagaákvæða í ákæru, einkum 3. mgr. 101. gr. umferðarlaga nr. 50/1987, er áréttuð ævilöng svipting ökuréttar ákærða.

Ákærði greiði málsvarnarþóknun skipaðs verjanda síns, J-kk-ef E-kk-ef hrl., 102.300 krónur, að meðtöldum virðisaukaskatti, og 76.971 krónu í annan sakarkostnað.

Af hálfu ákæruvaldsins flutti málið K-kvk-nf Ó-kvk-nf E-kvk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, V-kk-nf V-kk-nf K-kk-nf, sæti fangelsi í 15 daga.

Áréttuð er ævilöng svipting ökuréttar ákærða.

Ákærði greiði málsvarnarþóknun skipaðs verjanda síns, J-kk-ef E-kk-ef hrl., 102.300 krónur og 76.971 krónu í annan sakarkostnað.

L-kvk-nf R-kvk-nf S-kvk-nf